Kjellestad

Kjellestad er en tidligere storgård på Stathelle i Bamble kommune. Gården ble eid av familien Blehr og herfra ble det drevet en betydelig virksomhet innen skipsrederi, verft, sagbruk og trelasthandel. Kjellestad var bl.a. eid av stortingsrepresentant m. m., Bent Blehr (født 1770, død 1828), som overtok eiendommen etter faren, Albert Blehr (død 1800) d.e.

I 1870 ble gården kjøpt av trelasthandler Christopher Henrik Holfeldt Tostrup fra Christiania for 200 000 kroner av boet etter konsul Albert Blehr. Den første tiden ble eiendommen trolig bare brukt som landsted, men de siste leveårene bodde Tostrup der mer eller mindre fast. Dattersønnen Christopher Tostrup Paus vokste i stor grad opp med besteforeldrene på Kjellestad. Christopher Tostrup døde i 1881 og i 1891 solgte enken Julie Camilla Tostrup gården til Erik Rasmussen, T.M. Kleppen og R. Rasmussen.

Den siste hovedbygningen ble bygget rundt 1840 og brant ned til grunnen i mars 1918.

Lysthus fra Kjellestad står nå i Brekkeparken, Telemark Museum.

Hanna Holfeldt Gjørs barndomserindringer fra Kjellestad i 1870- og 1880-årene er trykket i Bamble gjennom tidene.

Bilder

Referanser

Litteratur
Schilbred, C.S., Brevik gjennom tidene, bd. 1, s. 23ff., Oslo, Grøndahl, 1946
 Schilbred,C. S., Bygdebok for Bamble I, Oslo 1968, side 178-192

Kategori:Gårder i Telemark
Kategori:Herregårder i Norge
Kategori:Telemarks historie
Kategori:Byggverk i Bamble